Kolm aastat tagasi pani tuneeslane Mohamed Bouazizi end põlema ja hüüdis: «Kuidas ma peaksin ära elama?» Väljapressimiste ja korruptsiooni ohver oli aetud viimse piirini. Sellest tikust läideti kogu araabia maailma kaasa haaranud revolutsioonid, mille järellainetused kestavad tänini.
Kolm aastat Araabia kevadest – lõhkirebitud riigid
Araabia kevad kulges regiooniti ja riigiti väga erinevalt. Rahvaülestõusud oma autokraatidest juhtide vastu mõjutasid küll kõiki, kuid võimuvahetuseni viisid need vaid neljas: Tuneesias, Jeemenis ja Egiptuses rahumeelsemalt ning Liibüas verevalamisega. Süüriasse tõi inimeste tärganud iseteadvus samuti kaasa kodusõja, mille lõppu pole veel näha.